google/wiki40b huggingface dataset:
Irving Stone

Filmové adaptácie

V roku 1953 bolo sfilmované jeho dielo z roku 1950 The President's Lady (Prezidentova dáma) s Charltonom Hestonom v úlohe Andrewa Jacksona a Susan Hayward ako Rachel Donelson Jacksonovou. O tri roky neskôr, v roku 1956 vznikol film Smäd po živote (Lust for Life) podľa jeho rovnomennej knihy z roku 1934, s Kirkom Douglasom ako Vincentom Van Goghom. Asi najznámejšia je filmová adaptácia Stoneovej knihy Agónia a extáza (The Agony and the Ecstasy), u nás známa pod názvom V službách pápeža. Charlton Heston tentokrát hral Michelangela, pápeža Júliusa II. stvárnil Rex Harrison.
Andrej Gregorčok Igovän

Životopis

Študoval na Obchodnej akadémii v Banskej Bystrici. Pracovník podniku Fatra v Banskej Bystrici (1937 – 1940); pracovník Nákupnej a zásobovacej organizácie v Banskej Bystrici, neskôr na ONV a na Poľnonákupe. Kronikár rodnej obce a JRD, účtovník Potravinového družstva v Podkoniciach. Redaktor Družstevného vydavateľstva v Bratislave (1941 – 1942).
Svaľava

História

Prvá písomná zmienka o Svaľave pochádza z roku 1263. Za rakúsko-uhorskej monarchie bola súčasťou Berežskej župy a v rokoch 1919 až 1939 patrila do územia Česko-Slovenska. V roku 1945 pripadla Ukrajinskej SSR, ktorá bola súčasťou ZSSR.
Andor Borúth

Život

Jeho otec (pôvodným menom Steiger) sa prisťahoval do Uhorska zo Švajčiarska. Borúth študoval v Mníchove u Hollossyho, v Paríži a v Madride.
Od roku 1904 do 1911 bol činný v Budapešti. V roku 1911 sa presťahoval do Tatranskej Polianky, kde sa oženil so sestrou lekára Michala Guhra. Po roku 1918 sa utiahol do súkromia, naďalej však maľoval. Pochovaný je vo Veľkom Slavkove.
Saint-Martial (Gironde)

Poloha

Obec má rozlohu 7,47 km². Najvyšší bod je položený 112 m n. m. a najnižší bod 47 m n. m.

Obyvateľstvo

Počet obyvateľov obce je 224 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bellefontaine (Jura)

Poloha

Obec má rozlohu 24,71 km². Najvyšší bod je položený 1 302 m n. m. a najnižší bod 760 m n. m.

Obyvateľstvo

Počet obyvateľov obce je 552 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Louvrechy

Poloha

Obec má rozlohu 5,78 km². Najvyšší bod je položený 140 m n. m. a najnižší bod 88 m n. m.

Obyvateľstvo

Počet obyvateľov obce je 191 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kim Dotcom

Osobný život

Narodil sa ako Kim Schmitz v Kieli v Západnom Nemecku. Je robustnej postavy, meria 2 metre a váži cez 130kg. Bol nazvaný jedným z "najväčších tech podnikateľov". V roku 2005 si zmenil priezvisko na Dotcom, zrejme ako pocta technológii, ktorá z neho urobila milionára. 
Pred jeho zatknutím na Novom Zélande si užíval luxusného životného štýlu. Jeho hlavným zdrojom financií v roku 2001 bola firma "Kimvestor", ktorej hodnota bola odhadovaná na 200 miliónov eur. Je známy utrácaním peňazí na drahé autá a lode. Pri jednej príležitosti minul jeden milión dolárov za prenájom 73 metrovej luxusnej jachty, s ktorou zakotvil v Monte Carle pri Grand Prix Monaka 2000 a usporiadal na nej prepychové oslavy pre hostí ako Monacký princ Rainier III. Podľa amerických úradníkov, vlastnil aspoň 18 luxusných vozidiel a tri vozidlá s poznávacími značkami "HACKER", "MAFIA" a "STONED". Zúčastnil sa medzinárodných cestných pretekov Gumball 3000 v rokoch 2001 a 2004.
L’Albenc

Poloha

Obec má rozlohu 9,86 km². Najvyšší bod je položený 415 m n. m. a najnižší bod 170 m n. m.

Obyvateľstvo

Počet obyvateľov obce je 1 098 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Acetylcelulóza

Acetylcelulóza (iné názvy: acetát celulózy, ester celulózy) je látka podobná celuloidu, od ktorého sa odlišuje predovšetkým svojou nízkou horľavosťou a preto ho vo väčšine aplikácii nahradila.

Využitie

Acetylcelulóza sa používa na výrobu vlákien, plastov, filmov, laminovacích fólií a náterov.
Prokonzul (staroveký Rím)

Prokonzul (lat. proconsul, vo význame pro – consule = namiesto konzula) bol vysoký rímsky úradník v starom Ríme v období republiky.
Úrad sa vyvinul z funkcie konzula, ktorý bol najvyšším úradníkom v starovekom Ríme. Konzul mal civilné i vojenské povinnosti. Keď sa rozširovala Rímska ríša, konzul už nemohol súbežne plniť svoje civilné, ale predovšetkým vojenské povinnosti, pretože musel byť dlhodobo vzdialený z Ríma. Preto sa začalo predlžovať funkčné obdobie konzulov tak, že sa im predĺžila vojenská funkcia, dostali prokonzulské impérium a tak mohli plniť svoje vojenské povinnosti. Lucius Cornelius Sulla svojou ústavnou reformou nariadil, že konzul musí byť počas svojho funkčného obdobia v Ríme a až po skončení riadneho úradu sa mu mohlo predĺžiť funkčné obdobie a stával sa prokonzulom. Podľa potreby sa prokonzulom (mohlo ich byť viac) žrebovaním prideľovala konkrétna provincia (alebo niekoľko provincií), v ktorej plnili svoje vojenské povinnosti, prípadne si v osobitných prípadoch vyberali správu konkrétnej provincie (napr. Gaius Iulius Caesar si po skončení konzulátu v roku 59 pred Kr. vybral za svoje prokonzulské pôsobenie Zapádsku Galiu).
Ruská oslobodenecká armáda

Ruská oslobodenecká armáda v skratke ROA (po rusky: Русская освободительная армия) známa tiež ako Vlasovci bola vojenská jednotka sformovaná počas druhej svetovej vojny zo sovietskych vojnových zajatcov ako aj dobrovoľníkov, emigrantov a odporcov komunizmu, bojujúca na strane nacistického Nemecka. Jej veliteľom bol generál Andrej Andrejevič Vlasov. Ruská oslobodenecká armáda sa účastnila hlavne protipartizánskych akcií. Nemecké velenie ju nikdy nepoužilo na fronte, keďže mnoho jej vojakov sa pridalo iba z donútenia alebo existenčných dôvodov a ich odhodlanie bojovať proti ZSSR nebolo isté. V apríli 1945 ju tvorili 3 divízie (1., 2. a 3.) a rad ďalších menších jednotiek.
Vlasovci veľmi pomohli Prahe počas tzv. Pražského povstania na konci druhej svetovej vojny v roku 1945, keď sa zapojili po boku obyvateľov mesta do boja proti jednotkám Wehrmachtu v meste.
Jednotky armády boli na konci vojny zajaté americkými vojskami. Väčšina jej príslušníkov bola repatriovaná do ZSSR. Radových vojakov čakal väčšinou trest vo forme väzenia alebo nútených prác v gulagoch. Velitelia Ruskej oslobodeneckej armády boli odsúdení za vlastizradu a popravení. Iba časti jej príslušníkov sa podarilo utiecť na západ. Lichtenštajnsko ako jedna z mála krajín im udelilo politický azyl. Časť z nich v neskoršom období emigrovala do Argentíny.
Morigny-Champigny

Poloha

Obec má rozlohu 30,85 km². Najvyšší bod je položený 156 m n. m. a najnižší bod 63 m n. m.

Obyvateľstvo

Počet obyvateľov obce je 4 305 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Radovan Somík

Klubový hokej

Je odchovancom martinského hokeja. V roku 1995 bol draftovaný klubom NHL Philadelphia Flyers v 4. kole, zo 100. miesta. Prvých päť rokov medzi seniormi odohral v rodnom meste. Pred sezónou 2000/01 sa dohodol s českým klubom HC Zlín. Od ročníka 2002/ 03 pôsobil dva roky vo Philadelphii Flyers. Ďalší rok (počas výluky v NHL) strávil vo  Vsetíne a švédskom Malmö Redhawks. Od sezóny 2005/06 bol hráčom ruského klubu Severstaľ Čerepovec. Pred ročníkom 2007/08 prestúpil do českého HC Pardubice. Po dvoch sezónach sa s vedením dohodol na predĺžení kontraktu.

Reprezentácia

Bol členom tímu z MS 2002, ktorý vybojoval zlaté medaily. V slovenskej reprezentácii spolu odohral 78 zápasov, strelil 9 gólov.

MS 2007

Tréner Július Šupler ho nominoval na svetový šampionát v Rusku. Odohral 6 zápasov, zaznamenal 2 body za gól a asistenciu. Jeho mužstvo vypadlo so Švédskom vo štvrťfinále a obsadilo 6. miesto.

MS 2008

Súčasťou reprezentácie bol aj na svetovom šampionáte 2008. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch) a obsadilo 13. miesto. Somík na šampionáte nezaznamenal ani bod. V úvode prvého zápasu so Slovinskom sa zranil (krvný výron po údere hokejkou do stehna), v poslednom stretnutí ho nahradil Tibor Melichárek, ktorý bol opäť napísaný na súpisku.
Give It Away

Kompozícia

Skladba „Give It Away“ je nahraná v takte 4/4. Skladba začína výrazným "suchým" gitarovým tónom, ktorý je podobný zvyšku skladby. Producent Rick Rubin mal značný vplyv na zvuk albumu Blood Sugar Sex Magik, predovšetkým tým, že odstránil ozveny a rozvrstvenie gitár, ktoré boli na ich predošlom albume mother's Milk. To spôsobilo, že nahrávka obsahovala jednoduchšie a suchšie gitarové akordy, ktoré neboli filtrované cez gitarové efekty, ale boli tvorené starou elektronikou zo 60. a 70. rokov. Jej tempo je 92 úderov za minútu.
Vouillé (Deux-Sèvres)

História obce

V roku 507 sa tu udiala bitka medzi Frankami a Vizigótmi, ktorá skončila víťazstvom Frankov pod velením kráľa Chlodovik I., ktorý týmto získal južnú Galiu.

Poloha

Obec má rozlohu 22,3 km². Najvyšší bod je položený 93 m n. m. a najnižší bod 39 m n. m.

Obyvateľstvo

Počet obyvateľov obce je 3 214 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cazaux-Debat

Poloha

Obec má rozlohu 1,48 km². Najvyšší bod je položený 1 106 m n. m. a najnižší bod 753 m n. m.

Obyvateľstvo

Počet obyvateľov obce je 19 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Generál Jeho Veličenstva

Dej

Mladá, prísne vychovaná dievčina Honor sa zaľúbi do bezočivého kráľovského dôstojníka Richarda Grenvila. Ich láska prekvitá tajne, stretávajú sa na košatom strome v rodinnom sade. Dievčine však hrozí nanútený sobáš s cudzím človekom, a tak ujde za svojím milým. Rodina po menšom škandále pristane na nežiaduci zväzok s Richardom. Krátko pred svadbou dôjde k tragédii – snúbenica sa na cválajúcom koni zrúti do priekopy a ostáva ochrnutá a pripútaná na kreslo. Láska prechádza mnohými peripetiami, ale zostáva zrelšia a spoľahlivejšia. Honor, ktorá našla silu preniesť sa cez vlastnú tragédiu, sa stáva oporou nielen svojmu mužovi, ale aj celej rozvetvenej rodine.
Mars Climate Orbiter

Priebeh letu

Sonda vzlietla 11. decembra 1998 z kozmodrómu Eastern Test Range pomocou nosnej rakety Delta 7425. Po štyroch korekčných manévroch dorazila 23. septembra 1999 k Marsu. Tam na 16 minút a 23 sekúnd zažihla svoj motor. Pri tomto manévri sa dostala do zákrytu za planétu Mars (z pohľadu zo Zeme). So sondou sa potom už nepodarilo nadviazať spojenie.

Príčina zlyhania

Uskutočnené vyšetrovanie zistilo, že výrobca sondy, firma Lockheed Martin, vytvoril hlavný motor tak, že pracoval s anglickými mierami (jeho ťah sa udával v librách), kým NASA so sondou komunikovala v metrických mierach (ťah sa udával v Newtonoch). Vďaka tejto chybe sa sonda namiesto plánovaných 140 až 150 km dostala do vzdialenosti iba 57 km od povrchu planéty. Atmosféra ju ale spálila už niekde medzi 80 až 90 km od povrchu.
Saint-Sulpice-et-Cameyrac

Poloha

Obec má rozlohu 15,04 km². Najvyšší bod je položený 64 m n. m. a najnižší bod 3 m n. m.

Obyvateľstvo

Počet obyvateľov obce je 4 300 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dorogský obvod

Dorogský obvod (maď. Dorogi kistérség) je administratívna jednotka, obvod, v severnom Maďarsku v Komárňansko-ostrihomskej župe. Jeho sídlom je mesto Dorog.
Günter Behnisch

Štúdium

V roku 1934 sa dvanásťročný Günter Behnisch spolu s rodinou presťahoval z Drážďan do Chemnitzu. Tesne po dovŕšení osemnásteho veku bol v roku 1939 povolaný do armády, kde počas 2. svetovej vojny pôsobil ako kapitán ponorky. Po vojne, v rokoch 1947 – 1951, študoval architektúru na Technickej univerzite v Stuttgarte.

Práca

Po škole pracoval v rokoch 1951 – 1952 pre Rolfa Gutbroda. Čoskoro sa osamostatnil a ešte v roku 1952 založil svoju vlastnú kanceláriu, v ktorej spolupracoval až do roku 1956 s Brunom Lambartom. V roku 1966 založil architektonickú kanceláriu Behnisch & Partner, ktorá existuje do dnes pod názvom Behnisch architekten. Súčasne sa stal Behnisch profesorom pre navrhovanie, priemyselné stavby a organizáciu výstavby na Technickej univerzite v Ulme. V rokoch 1967 až 1987 pôsobil tiež ako profesor architektúry na Technickej univerzite v Darmstadte. V roku 1982 sa stal členom Akadémie umenia v Berlíne a v roku 1984 mu bol udelený titul čestného doktora (Dr.h.c.) Univerzity v Stuttgarte. V roku 1996 bol jedným zo zakladateľov Saskej akadémie umení, kde viedol odbor architektúra až do roku 2000.

Tvorba

Od založenia Behnisch architekten sa v rámci kancelárie spočiatku zamerali na prefabrikované školské budovy. Nakoľko tento stavebný systém mal obmedzenú flexibilitu, firma začala tvoriť viac v modernom organickom štýle s výrazným vplyvom dekonštruktivizmu a využívaním veľkých transparentných plôch. Pomocou organickej architektúry mohli vo svojej tvorbe využiť viac rozmanitých a flexibilných foriem a ekologicky vyvážených návrhov. Cieľom návrhov je aj v súčasnosti robiť architektúru pre ľudí. Človek ako vnímateľ je zohľadnený už pri návrhu, pričom dôležitý je jeho dobrý pocit z priestoru. Behnisch pevne veri a navrhuje s myšlienkou, že inovátorské stavebné techniky a materiály pomáhajú napredovať novým možnostiam v architektúre.
Fedor Gál

Životopis

V roku 1972 vyštudoval Chemickotechnologickú fakultu Slovenskej vysokej školy technickej. V roku 1977 ukončil vedeckú prípravu (získal titul kandidát vied CSc. v súčasnosti doktorandské štúdium PhD.) zo sociológie na Sociologickom ústave SAV, v roku 1992 sa stal doktorom ekonomických vied na VŠE v Prahe.
V období ČSSR pôsobil na Oddelení teórie a prognóz vedy pri Výpočtovom stredisku SAV. Tvoril prognózu vedy na Slovensku (1989), ktorá bola súčasťou Prognózy pre Slovensko do roku 2010 (Prognóza vedy a vedecko-technického rozvoja, ekonomická prognóza, prognóza sociálneho rozvoja a integrujúca pasáž) .
Bol členom redakčného kolektívu Bratislava/nahlas (1987).
V priebehu Nežnej revolúcie bol spoluzakladateľom Verejnosti proti násiliu, viedol Koordinačné centrum VPN, neskôr sa stal predsedom tohto hnutia a poradcom vlády. Na Univerzite Komenského pôsobil ako riaditeľ Ústavu pre sociálne analýzy. Neskôr pôsobil aj na Fakulte sociálnych vied Karlovej univerzity v Prahe.
V júni 1992 spolu s Petrom Kršákom, Jozefom Alanom, Petrom Hunčíkom a Vlastimilom Venclíkom založil spoločnosť CET 21 (do obchodného registra bola zapísaná 22. júna 1992), ktorá získala 30. januára 1993 licenciu na celoštátne televízne vysielanie. Televízia Nova TV začala vysielať 4. februára 1994 pod vedením generálneho riaditeľa Vladimíra Železného (ďalší spoločník CET 21). Na zabezpečenie financovania uzavrel CET 21 dohodu s mediálnou skupinou Central European Media Enterprises (CME, ktorú riadil Mark Palmer – bývalý americký veľvyslanec v Maďarsku) a Českou sporiteľňou o zriadení prevádzkovej firmy (ČNTS – Česká nezávislá televizní společnost), v ktorej CME vlastnila 66 %, Česká sporiteľňa 22 % a CET 21 12 %.  V auguste 1996 CME požičala Železnému 4,7 milióna dolárov, aby získal podiely od ostatných spoločníkov v CET 21 a stal sa väčšinovým vlastníkom licencie, čo sa mu aj podarilo. Gálovi Železný povedal, že žiadne peniaze z televízie neuvidí. (Neskôr postupne aj Železného podiel ovládlo a odkúpilo CME.)
V roku 1995 založil so synom v Prahe knižné vydavateľstvo G plus G. Pôsobil aj v rôznych nadáciách, medzi nimi v Nadácii Milana Šimečku . Je členom Židovskej obce v Děčíne. Má dve deti. Jeho brat Egon Gál je známy slovenský filozof.
Mandan (Severná Dakota)

Mandan je mesto v Spojených štátoch amerických, v centrálnej časti Severnej Dakoty. Je sídlom Morton County, má rozlohu 26,7 km² a žije tu 16 718 obyvateľov (2000). Bolo založené v roku 1879 a v roku 1881 sa stalo sídlom Morton County.
Leží na pravom brehu rieky Missouri a tiež pri jej prítoku Heart River, západne od mesta Bismarck, s ktorým vytvára aglomeráciu.
Polom (Hnúšťa)

Polom je mestská časť Hnúšte.

Polohopis

Je to malá osada na okraji Revúckej vrchoviny, v nadmorskej výške 694 m n. m. Bývalá banícka osada sa v súčasnosti vyľudňuje a domy sa premieňajú na rekreačné objekty. Na okolí sú dobré lyžiarske terény. Osada je prístupná po exponovanej ceste a leží 7 km severovýchodne od mesta.

Turizmus

Cez Polom prechádza červeno-značkovaný turistický chodník zo sedla Brezina na vrch Tŕstie (1 120,9 m).
Fontaines-sur-Marne

Poloha

Obec má rozlohu 6,47 km². Najvyšší bod je položený 309 m n. m. a najnižší bod 162 m n. m.

Obyvateľstvo

Počet obyvateľov obce je 159 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Otrava metanolom

Otrava metanolom je otrava spôsobená vzniknutím metanolu do organizmu. Kvôli svojej vysokej toxicite môže nastať aj po vypití malého množstva. Prejavuje sa poruchami vedomia, bolesťou brucha, zvracaním a ataxiou. Poruchy zraku sa môžu dostaviť približne už od 12 hodín od požitia metanolu. Pri tejto otrave sa objavuje telesné prekyslenie a potvrdiť sa dá vyšetrením hladiny metanolu a jeho metabolitov v krvi. Okrem tejto otravy sa môžu podobné príznaky objaviť pri otrave inými toxickými alkoholmi, rôznych infekciách, diabetickej ketoacidóze a pri serotonínovom toxidróme. Okrem požitia sa vo vzácnych prípadoch vyskytuje aj otrava po vdýchovaní výparov metanolu či po poliatí sa ním.

Toxické a smrtiace dávky

LD₅₀ metanolu sa udáva na 1 až 2 ml/kg t.j., každopádne vyskytli sa už aj prípady kedy metanol spôsobil oslepnutie a smrť už pri dávke 0,1 ml/kg, čo pre dospelého človeka predstavuje približne 6 až 10 ml metanolu.

Mechanizmus a príznaky

Existujú dva mechanizmy toxicity metanolu. Prvým mechanizmom sú jeho tlmivé účinky na CNS. Príznaky otravy sú v tomto štádiu podobné otrave etanolom (pitným liehom) aj keď jeho priama toxicita nie je taká vysoká ako u etanolu a preto je potrebná ešte väčšia dávka aby nastala smrť týmto spôsobom. Pre toto štádium sú charakteristické príznaky opitosti a pri vysokých požitých množstách až strata vedomia a smrť.
Druhým, viac známym, mechanizmom nie je priama toxicita metanolu, ale jeho metabolitov, ktoré dokážu spôsobiť otravu aj v drobných množstvách. Tieto príznaky sa vyskytujú po prejdení prvotných príznakov opitosti, kedy sa metanol začína v pečeni premienať na formaldehyd pomocou enzýmu alkoholdehydrogenáza. Ten sa následne premieňa pomocou enzýmu aldehyddehydrogenáza premieňa na kyselinu mravčiu, ktorá je vysoko jedovatá a spôsobuje oveľa závažnejšie príznaky než prvý mechanizmus otravy. Kyselina mravčia takisto poškodzuje očný nerv, čím spôsobuje slepotu, často spájanú s otravou metanolom.

Liečba

Otrava metanolom sa lieči podaním etanolu, alebo lieku fomepizol (ten sa však na Slovensku nepredáva). Oba blokujú metabolizmus metanolu enzýmom alkoholdehydrogenáza. Metanol sa potom môže vylúčiť obličkami bez tvorby jeho toxických metabolitov. Pokiaľ sa na liečbu použije etanol, ten je v pečeni premieňaní na acetaldehyd a následne kyselinu octovú, obe tieto látke sú oveľa menej toxické ako látky, ktoré sa tvoria pri metabolizme metanolu. Ako dodatočná liečba sa môže použiť dialýza krvi na odstránenie metanolu a kyseliny mravčej z krvi. Takisto sa môže dodatočne podávať hydrogénuhličitan sodný (sóda bikarbóna) na úpravu telesného pH pre prekyslení a kyselina listová alebo kyselina folínová, ktoré zlepšujú metabolizmus kyseliny mravčej.

Epidemiológia

K sériám otráv metanolom najčastejšie dochádza v rozvojových krajinách pri kontaminácii pitného alkoholu metanolom. Vo vyspelých krajinách sa zvyčajne vyskytujú len ojedinelé prípady (napr. pri domácej výrobe alkoholu), no niekedy môžu prepuknúť aj otravy viacerých osôb, ako napríklad v Česku v roku 2012.
V USA sa v roku 2013 vyskytlo vyše 1700 prípadov otravy metanolom.
Lieurac

Poloha

Obec má rozlohu 6,42 km². Najvyšší bod je položený 671 m n. m. a najnižší bod 352 m n. m.

Obyvateľstvo

Počet obyvateľov obce je 155 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chorál

Chorál (z lat. cantus choralis, zborový spev, alebo z gréc. choros, tanečné kolo, zbor) je jednohlasný spev, spievaný väčšinou väčším počtom osôb, pôvodne bez sprievodu hudobných nástrojov. Texty chorálov bývajú často latinské, buď prevzaté z Biblie (najviac zo žalmov) alebo majú charakter modlitby. Chorál je pôvodne duchovnou piesňou, využíval sa však tiež ako bojová pieseň, demonštrujúca odvahu vojsk.
Spev chorálu môže byť sylabický, kedy na každú slabiku pripadá jedna nota, alebo melizmatický, kedy chorál obsahuje bohatú melodickú ozdobu jednej slabiky.
Rigas Feraios

Život

Už veľmi skoro vstúpil do štátnych, teda osmanských služieb. V Konštantínopole sa stal tajomníkom fanariota Alexandera Ypsilantisa, princa Valašska a Moldavska. V roku 1786 podobnú funkciu prijal u ďalšieho fanariota Nicholasa Mavrogenesa, takisto princa Valašska, sídliaceho avšak v Bukurešti. 
Keď vypukla vojna medzi Tureckom a Ruskom v roku 1787, bol poverený kontrolou vojsk v Craiove. Tu vstúpil do blízkych a priateľských vzťahov s tureckým dôstojníkom menom Osman Passvan-Oglou (1758-1807), ktorý sa neskôr stal pašom Vidinu, a ktorý mal v jeho osude ešte zohrať dôležitú úlohu.
Po smrti svojho patróna Mavrogenesa, Rigas v Bukurešti slúžil nejaký čas ako tlmočník na francúzskom konzuláte. Okrem iného aj pre svoje sympatie k revolučnému Francúzsku. V tejto dobe napísal slávnu grécku verziu hymny Marseillaisa. 
Bol tiež zakladateľom Hetaireia - spoločnosti, ktorá si dala za cieľ vybudiť grécky vlastenecký cit a poskytnúť Grékom zbrane a peniaze v boji za národnú slobodu proti Turkom, ktoré územie Grécka v tej dobe ovládali. Veril, že vplyv francúzskej revolúcie by sa mohol rozšíriť na Balkán a aj na Blízky východ. Okolo roku 1793 sa teda vybral do Viedne organizovať hnutie medzi deportovanými Grékmi. 
Vo Viedni tiež hojne publikoval, najmä preklady do gréčtiny. Založil tu tiež po grécky písané noviny. Najväčšieho ohlasu však dosiahla zbierka národných piesní a básní, ktorá prebudila vlastenecké nadšenie po celom Grécku, hoci najmä až po Rigasovej smrti (prvé tlačené vydanie v Iasi roku 1814). Dôležité bolo, že nepísal v klasickej gréčtine, ktorá bola v tom čase už väčšine Grékov vzdialená a málo zrozumiteľná, ale v moderných živých dialektoch, takže vplyv jeho diel na rodiacu sa národné masy bol mimoriadny.
Vo Viedni Rigas zahájil tiež tajnú korešpondenciu s Napoleonom Bonapartom, ktorého obdivoval, a ktorému dokonca poslal krabičku na šnupavý tabak vyrobenú z koreňa stromu ktorý rástol pri Apolónovom chráme v Delfách. Avšak Rigasov krajan Demetrios Oikonomos Kozanites odovzdal doklady o komunikácií s Napoleonom rakúskej vláde, načo bol Rigas zatknutý v Terste a následne odovzdaný tureckým orgánom v Belehrade. 
Okamžite po zatknutí sa pokúsil neúspešne o samovraždu. Potom začal v jeho prospech silne pracovať dávny priateľ, Passvan-Oglou. Snažil sa zaistiť jeho útek. Neskôr ponúkol výkupné 6000 britských libier. Osmanská vláda túto ponuku pravdepodobne chcela prijať, ale turecký paša v Belehrade vzal zákon do vlastných rúk. Nariadil Rīgasa s jeho spoločníkmi utopiť, ale tí pritom kládli taký odpor, že museli byť ešte pred vhodením do Dunaja zastrelení. Pred smrťou vraj Rigas zvolal: "Zasial som veľa semena. Prichádza hodina, kedy bude moja krajina žať slávne ovocie."
Niekedy sa špekuluje o jeho arumunskom pôvode.
Dnes je Rigas Feraios pre Grékov národným hrdinom. Je po ňom pomenovaný futbalový klub Rigas Feraios FC. V rokoch 1996 - 2001 bol jeho portrét na dvestodrachmovej bankovke. Dnes je na desaťcentovej gréckej eurominci. V ankete Veľkí Gréci, ktorú roku 2009 usporiadala grécka stanica Skai TV, a ktorej cieľom bolo vybrať najväčšie osobnosti gréckej histórie, skončil na 30. mieste.
Palis

Poloha

Obec má rozlohu 20,89 km². Najvyšší bod je položený 267 m n. m. a najnižší bod 136 m n. m.

Obyvateľstvo

Počet obyvateľov obce je 612 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovak Open

Slovak Open je profesionálny tenisový turnaj, ktorý sa hrá v interiéri na tvrdom povrchu. Je súčasťou ATP Challenger Tour. Koná sa každoročne v Aegon Aréne Národného tenisového centra v Bratislave od roku 2000. Dotácia mužskej časti je 106 000€ + (náklady na pobyt). Turnaj usporadúva Slovenský tenisový zväz.